
สำเนาคู่ฉบับ





ประกาศองค์การบริหารส่วนตำบลเกาะเปียะ
เรื่อง  ประกวดราคาจ้างโครงการถนนคอนกรีตเสริมเหล็กสายคลองทรายขาว-ในไร่ 
หมู่ที่ ๖ , ๗  ตำบลเกาะเปียะ   ด้วยวิธีการทางอิเล็กทรอนิกส์
-----------------

       ด้วยองค์การบริหารส่วนตำบลเกาะเปียะ  อำเภอย่านตาขาว  จังหวัดตรัง  มีความประสงค์ประกวดราคาจ้างโครงการก่อสร้างถนนคอนกรีตเสริมเหล็กสายคลองทรายขาว-ในไร่  หมู่ที่ ๖ , ๗   ตำบล
เกาะเปียะ กว้าง ๕ เมตร ยาว ๘๑๕ เมตร หนา ๐.๑๕ เมตร พร้อมท่อระบายน้ำ  รายละเอียดตามปริมาณงานและแบบแปลนที่กำหนด  งบประมาณในการจ้างก่อสร้างครั้งนี้เป็นเงิน ๒,๖๖๐,๐๐๐.-บาท 
(สองล้านหกแสนหกหมื่นบาทถ้วน)   ราคากลางของงานก่อสร้างในการประกวดราคาครั้งนี้เป็นเงินทั้งสิ้น  ๒,๖๖๘,๐๐๐.-บาท  (สองล้านหกแสนหกหมื่นแปดพันบาทถ้วน) ด้วยวิธีการทางอิเล็กทรอนิกส์     



ผู้มีสิทธิเสนอราคาจะต้องมีคุณสมบัติ   ดังนี้



    ๑.
เป็นผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์ (ซึ่งมีผลงานประเภทเดียวกัน ในวงเงินไม่น้อยกว่า ๑,๓๓๔,๐๐๐.-บาท




  ๒.
ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ
และได้แจ้งเวียนชื่อแล้ว 



    ๓.
 ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอม
ขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น


      ๔. เป็นผู้ผ่านการคัดเลือกผู้คุณสมบัติเบื้องต้น      ในการจ้างขององค์การบริหารส่วนตำบลเกาะเปียะ


         ๕.  ไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่นที่เข้าเสนอราคาให้แก่องค์การบริหารส่วนตำบลเกาะเปียะ   ณ  วันประกาศประกวดราคาด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประกวดราคาจ้างด้วยวิธีการทางอิเล็กทรอนิกส์
ครั้งนี้



   ๖.  บุคคลหรือนิติบุคคลที่จะเข้ามาเป็นคู่สัญญาต้องไม่อยู่ในในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ


       ๗. บุคคลหรือนิติบุคคลที่จะเข้ามาเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์   (e-Government Procurement : e-GP)     ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ
















/๘. คู่สัญญา..............................
-๒-



    ๘.  คู่สัญญาต้องรับและจ่ายเงินผ่านบัญชีธนาคาร เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้


       กำหนดดูสถานที่ก่อสร้าง  ในวันที่  ๒๖  เดือนพฤศจิกายน  พ.ศ. ๒๕๕๖  ระหว่างเวลา ๐๙.๓๐ น. ถึงเวลา ๑๐.๐๐ น. โดยพร้อมกัน ณ ห้องประชุมสภาองค์การบริหารส่วนตำบลเกาะเปียะ ผู้ใดไม่ไปดูสถานที่ก่อสร้างตามวันและเวลาที่กำหนด  ถือว่าได้เข้าใจรายละเอียดการก่อสร้างโดยตลอดแล้ว  จะมาโต้แย้งใด ๆ มิได้ทั้งสิ้น  และกำหนดรับฟังคำชี้แจงรายละเอียดเพิ่มเติมในวันที่ ในวันที่  ๒๖  เดือนพฤศจิกายน  พ.ศ. ๒๕๕๖  ระหว่างเวลา ๑๑.๑๕ น. ถึงเวลา ๑๒.๐๐ น.

           กำหนดยื่นซองประกวดราคาจ้างด้วยวิธีการทางอิเล็กทรอนิกส์  ในวันที่   ๔ เดือนธันวาคม  พ.ศ. ๒๕๕๖  ระหว่างเวลา ๐๙.๓๐ น.  ถึงเวลา  ๑๐.๓๐ น.  ณ  สถานที่กลาง   ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ      (ที่ว่าการอำเภอย่านตาขาว    ชั้น ๒)    และกำหนดเสนอราคาในวันที่ ๒๔  เดือนธันวาคม พ.ศ. ๒๕๕๖ เวลา ๑๐.๐๐ – ๑๐.๓๐. น. 

ผู้สนใจติดต่อขอซื้อเอกสารประกวดราคาจ้างด้วยวิธีการทางอิเล็กทรอนิกส์พร้อมแบบแปลน  ในราคาชุดละ ๑,๕๐๐.- บาท  ได้ที่ ส่วนการคลัง องค์การบริหารส่วนตำบลเกาะเปียะ  ระหว่างวันที่ ๑๔ พฤศจิกายน ๒๕๕๖  ถึงวันที่  ๒๕  พฤศจิกายน  ๒๕๕๖  ดูรายละเอียดได้ที่ เว็บไซต์ WWW.gprocurement.go.th   และ  www.keophia.go.th   หรือสอบถามทางโทรศัพท์ หมายเลข  ๐-๗๕๕๗-๕๖๗๗  ในวันและเวลาราชการ

   ประกาศ  ณ  วันที่  ๑๓   เดือนพฤศจิกายน  พ.ศ.  ๒๕๕๖
                    
  (นายวิระ   แก้วเพ็ง)
                    


       นายกองค์การบริหารส่วนตำบลเกาะเปียะ
